CELEX: C2006/212/18
Language: el
Date: 2006-09-02 00:00:00
Title: Υπόθεση C-243/06: Αίτηση για την έκδοση προδικαστικής αποφάσεως, την οποία υπέβαλε το Tribunal de commerce de Charleroi (Βέλγιο) στις 30 Μαΐου 2006 — SA Sporting du Pays de Charleroi, G-14 Groupement des clubs de football européens κατά Fédération internationale de football association (FIFA)

2.9.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 212/11
            
         Αίτηση για την έκδοση προδικαστικής αποφάσεως, την οποία υπέβαλε το Tribunal de commerce de Charleroi (Βέλγιο) στις 30 Μαΐου 2006 — SA Sporting du Pays de Charleroi, G-14 Groupement des clubs de football européens κατά Fédération internationale de football association (FIFA)
   (Υπόθεση C-243/06)
   (2006/C 212/18)
   Γλώσσα διαδικασίας: η γαλλική
   Αιτούν δικαστήριο
   Tribunal de commerce de Charleroi (Βέλγιο)
   Διάδικοι στην υπόθεση της κύριας δίκης
   SA Sporting du Pays de Charleroi, G-14 Groupement des clubs de football européens
   
      Κατά: Fédération internationale de football association (FIFA) [Διεθνής Ομοσπονδία Ποδοσφαίρου]
   Προδικαστικό ερώτημα
   Στοιχειοθετούν οι υποχρεώσεις, τις οποίες επιβάλλουν στους ποδοσφαιρικούς συλλόγους και στους ποδοσφαιριστές που έχουν συνάψει συμβάσεις εργασίας με τους εν λόγω συλλόγους οι διατάξεις του καταστατικού και των κανονισμών της FIFA, οι οποίες προβλέπουν την υποχρεωτική και δωρεάν παραχώρηση των παικτών στις εθνικές ομοσπονδίες καθώς και τη μονομερή κατάρτιση του δεσμευτικού συντονισμένου διεθνούς προγράμματος των αγώνων, παράνομους περιορισμούς του ανταγωνισμού ή καταχρήσεις δεσπόζουσας θέσης ή εμπόδια στην άσκηση των θεμελιωδών ελευθεριών τις οποίες κατοχυρώνει η Συνθήκη ΕΚ, που αντίκεινται, κατά συνέπεια, στα άρθρα 81 και 82 της Συνθήκης ή σε οποιαδήποτε άλλη διάταξη του κοινοτικού δικαίου και, ιδίως, στα άρθρα 39 και 49 της Συνθήκης;